Simonas Daukantas
Store norske leksikon,Historie,Kulturhistorie,Kulturhistorikere, etnologer og folklorister
Simonas Daukantas var en litauisk folkeminnegransker, historiker og oversetter. Han var den første som skrev Litauens historie på litauisk.
Blant Daukantas' verker kan nevnes Litauernes og vestlitauernes sysler i gammel tid (1822) og Litauernes sed og skikk i gammel tid (1845). Han nedtegnet dessuten litauisk folkediktning, gav ut lærebøker og veiledninger for gårdsbruk og oversatte klassisk og nyere litteratur. I sitt omfangsrike forfatterskap søkte han å styrke litauernes selvfølelse og fremheve skjønnheten i det litauiske språket. Les mer i Store norske leksikon folkeminner folkediktning Litauens litteratur